169 
Fra 1835 har denne fattige lille By været Opholdsstedet 
for Professor P. V. Lund; fra den som Udgangspunkt har 
han i over et Aarti gjort længere og kortere Udflugter for 
at studere de i Omegnens Kalkstenshuler nedlagte uddøde 
Dyrs Levninger, indtil Svagelighed tvang ham til at holde 
op. Men desuagtet fængslede det herlige Klima, de smukke 
Omgivelser, navnlig den idylliske lille Sø, ham saaledes, 
at han aldrig mere kunde forlade Stedet og ledsage sine 
Samlinger til Danmark. 
Efter denne flygtige Skizze af Rejselivet og Skov- 
egnene i Brasilien ville vi nu først betragte de orogra- 
phiske Forhold. 
II. Jordskorpens Bygning og Overfladeforholdene. 
; Guld- og Diamantminerne. 
Som vi i første Afsnit saa, traf vi, faa Dage efter at 
vi håvde tiltraadt vor Rejse, i kun en femten Mils Afstand 
fra Havet, de høie Orgelbjerge og Serra d'Estrella, som 
man fra Rio af seer saa tydeligt i Nord, ofte mest lig 
mørkeblaa truende Tordenskyer, der have hævet sig indtil 
en Snes Grader over Horizonten. — Havde vi til Udgangs- 
punkt valgt den længere mod Syd beliggende vigtige Handels- 
plads Santos, for derfra at trænge ind i Provindsen S. Paulo, 
da vilde vi i endog kun nogle ganske faa Mils Afstand have 
truffet den samme Bjergkjede (her under Navn af Serra do 
Cubat&o), og det Samme vilde være hændet os paa næsten 
ethvert Sted af Kysten ligefra den sydligste Provinds Rio 
grande og op til Gap Frio. Længere Nord paa, i de øst- 
lige Provindser Espirito Santo, Bahia osv., findes den vel 
ogsaa, men mindre stejl og tydelig, som en fortløbende 
Kjede af Bjerge; paa denne Strækning finde vi derfor og- 
